**SAJTÓINFORMÁCIÓ**

Dorog, 2022. február 15.

**Szavazzon Európa legszebb épületeire!  
Elindult a Baumit Life Challenge Nemzetközi Építészeti pályázat közönségszavazása**

**Idén ötödik alkalommal rendezik meg a Baumit Life Challenge Nemzetközi Építészeti versenyt, amely tradíciót teremtve díjazza a Baumit homlokzatképző anyagokkal készült legnívósabb épületeket. A megmérettetésen ezúttal 23 magyar épület vesz részt, melyekre 2022. február 7-től a közönségszavazás keretein belül már bárki leadhatja szavazatait, támogatva a hazai építészeket.**

[**ITT SZAVAZHAT ÖN IS EURÓPA LEGSZEBB ÉPÍTÉSZETI MEGOLDÁSAIRA!**](https://baumit.hu/lifechallenge2022/projects)

A homlokzat az épület arca, amely nemcsak a tervező és a tulajdonos ízlését, stílusát tükrözi, hanem a városképet is alakítja. A Baumit Life Challenge pályázat idén is elképesztő homlokzatokat és nemzetközi építészeket versenyeztet meg, immáron ötödik alkalommal. A verseny célja, hogy az épületek homlokzatát alkotó anyagok párosításában, a forma- és színkombinációkban rejlő kreatív lehetőségeket a nagyközönség számára is bemutassa, valamint a díjazással inspirálja az építészeket a jövőben is minél szebb és különlegesebb homlokzatok megtervezésére.

A Life Challenge versenyre 23 Baumit-ország összesen több mint 300 pályaművet nevezett. A homlokzatokat 13 független, nemzetközi szakértőkből álló, építész zsűri értékeli majd hat kategóriában: családi ház, társasház, középület, hőszigetelés, műemlék és különleges textúra. Kategóriánként 6-6 pályázat kerül döntőbe. A nyertes építészek és építészirodák 2022. május 19-én, a spanyolországi Valenciában tudják meg, hogy kik a kategória nyertesek, és ki nyeri el a Life Challenge Fődíjat.

Tavaly, a családi ház kategória nyertese magyar építész lett, és egy hazai középület is döntőbe került. Az idei évben összesen 23 hazai épület és annak építésze képviseli a magyar színeket a különböző kategóriákban. A neves szakértői zsűri értékelése mellett most Ön is szavazhat, hogy kattintásával további elismeréshez juttassa a versenyző épületeket és azok tervezőit! A szavazatokat 2022. február 7-től április 17-ig online adhatja le a[Baumit Life Challenge oldalán**.**](https://baumit.hu/lifechallenge2022/projects)

**A Baumitról**

A Baumit az osztrák Schmid Industrie Holding (SIH) tagja, amely Európában és Ázsiában közel 100 vállalattal van jelen, több mint 5 700 munkatársat foglalkoztat. A Baumit márka fő termékcsoportjai: hőszigetelő rendszerek, színes vakolatok és homlokzatfestékek, aljzatképző és hidegburkolati ragasztó rendszerek, homlokzati és beltéri felújító rendszerek, beltéri vakolatok, glettek és festékek gyártása és forgalmazása.

A Baumit első külföldi leányvállalata 1990-ben Magyarországon alakult meg és az mára a magyar piac meghatározó építőanyag gyártójává vált. A Baumit Kft. négy gyárat üzemeltet Magyarországon: Alsózsolcán, Dorogon, Pásztón és Visontán, cégközpontja Dorogon található. A Baumit Kft. 2018-os árbevétele 24,4 milliárd forint volt, és éves átlagban több mint 300 munkatársat foglalkoztatott. A magyar vállalat az elmúlt években társadalmi felelősségvállalási programjának keretében többek közt műemlék épületek renoválását, oktatási intézmények felújítását támogatta, valamint alapítója és fő támogatója az Év Homlokzata építészeti pályázatnak.

**További információ:**

**Gáznár Norbert Brúnó**

LOUNGE Communication

Tel: +36 30 590 1003  
E-mail: [norbert.gaznar@lounge.hu](mailto:norbert.gaznar@lounge.hu)